
ΤΕΥΧΟΣ ΔΕΥΤΕΡΟ 


Αρ 


. Φύλλου 1996 


ΑΠΟΦΑΣΕΙΣ 

Αριθμ. 693 

Οργανωτική διάρθρωση της Μονάδας Οικονο¬ 
μικής και Διοικητικής Υποστήριξης (Μ.Ο.Δ.Υ) 
του Ειδικού Λογαριασμού Κονδυλίων Έρευνας 
(Ε.Λ.Κ.Ε) του Εθνικού και Καποδιστριακού Πανε¬ 
πιστημίου Αθηνών-Ορισμός Π.Ο Υ. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Συνεδρία 28ης-12-2017) 

Έχοντας υπόψη: 

1 .Τις διατάξειςτου άρθρου 15 παρ. 15 του ν. 4485/2017 
(ΦΕΚ114 Α') «Οργάνωση και λειτουργία της ανώτατης εκ¬ 
παίδευσης, ρυθμίσεις για την έρευνα και άλλες διατάξεις». 

2. Τις διατάξεις των άρθρων 50 έως και 68, παρ. 8 του 
άρθρου 84 και παρ. 4,5 του άρθ. 87 του ν. 4485/2017 (ΦΕΚ 
114 Α') «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις». 

3. Τις διατάξεις του άρθρου 16 του ν. 4354/2015 (ΦΕΚ 
176/Α') «Διαχείριση των μη εξυπηρετούμενων δανείων, 
μισθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων». 

4. Την υπ' αριθμ. 318263/Ζ1/26.2.2015 Διαπιστωτική 
πράξη του Υπουργού Παιδείας, Έρευνας και Θρησκευ¬ 
μάτων (ΑΔΑ: 68ΘΚ465ΦΘ3-ΨΚΠ)) με την οποία διορί¬ 
στηκε ο Μελέτιος -Αθανάσιος Δημόπουλος, Καθηγητής 
της Ιατρικής Σχολής της Σχολής Επιστημών Υγείας του 
ΕΚΠΑ, ως Πρύτανης του Εθνικού και Καποδιστριακού 
Πανεπιστημίου Αθηνών. 

5. Την υπ' αριθ. 14572014-2015 Πράξη Πρύτανη (Α.Δ.Α: 
7Ζ8346ΨΖ2Ν-ΚΙΚ) περί ορισμού Αναπληρωτών Πρύτανη, 
μεταβίβασης σε αυτούς συγκεκριμένων αρμοδιοτήτων 
και καθορισμού της σειράς με την οποία θα αναπληρώ¬ 
νουν τον Πρύτανη αν απουσιάζει, κωλύεται ή ελλείπει 
για οιονδήποτε λόγο (ΦΕΚ 314/2015 Β') 

ό.Τηνυπ' αριθμ. πρωτ. 164530/Ζ1/03.10.2017 εγκύκλιο 
του Υπουργείου Παιδείας, Έρευνας και Θρησκευμάτων 
(ΑΔΑ: 6ΕΜ04653ΠΣΎΑ4) με θέμα « Άμεσες ενέργειες και 
χρονοδιάγραμμα όσον αφορά τη λειτουργία των Ειδικών 
Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι. 
μετά τη δημοσίευση του ν. 4485/2017(114 Α')» 


7. Την από 30-8-2017 εισήγηση της Επιτροπής Ερευνών 
του Ειδικού Λογαριασμού Κονδυλίων Έρευνας (ΕΛΚΕ) 
του Εθνικού και Καποδιστριακού Πανεπιστημίου Αθηνών 

8. Τα από 28-12-2017 και 4-4-2018 αποσπάσματα πρα¬ 
κτικών της Πανεπιστημιακής Συγκλήτου. 

9. Το υπ’ αριθ. Φ.1/Γ/26ΝΠ/54405/Β1/3-4-2018 έγγρα¬ 
φο του Υπουργείου Παιδείας, Έρευνας και Θρησκευμά¬ 
των [εισήγηση του άρθρου 24 του ν. 4270/2014 (ΦΕΚ 
143/Α ) για την έγκριση δαπανών λόγω της σύστασης 
θέσεων ευθύνης της Διεύθυνσης και των Προϊσταμένων 
των Τμημάτων της Μ.Ο.Δ.Υ του ΕΛΚΕ του ΕΚΠΑ]. 

10. Το γεγονός ότι με την εφαρμογή της παρούσας 
απόφασης προκαλείται ετήσια δαπάνη ύψους τριάντα 
έξι χιλιάδων και εξακοσίων εξήντα ευρώ (36.660€) λόγω 
της σύστασης θέσεων ευθύνης της Διεύθυνσης και των 
Προϊσταμένων των Τμημάτων της Μ.Ο.Δ.Υ του ΕΛΚΕ του 
ΕΚΠΑ, η οποία θα βαρύνει τον Τακτικό Προϋπολογισμό 
του ΥΠ.Π.Ε.Θ (ομάδα ΚΑΕ 0200), αποφασίζει: 

I. Ως αρμόδια υπηρεσία για την διοικητική και οικο¬ 
νομική υποστήριξη του Ειδικού Λογαριασμού Κονδυ¬ 
λίων Έρευνας θεσπίζεται η Μονάδα Οικονομικής και 
Διοικητικής Υποστήριξης του Ειδικού Λογαριασμού 
Κονδυλίων Έρευνας του Εθνικού και Καποδιστριακού 
Πανεπιστημίου Αθηνών. Η δομή, το επίπεδο λειτουργί¬ 
ας και η οργανωτική διάρθρωση της Μονάδας ορίζεται 
σε επίπεδο Διεύθυνσης, η οποία απαρτίζεται από επτά 
επιμέρουςΤμήματα, όπωςτα ανωτέρω είχαν οριστεί και 
στην από 5/01/2017 απόφαση της Επιτροπής Ερευνών 
της 66ης συνεδρίασης με θέμα «Αναδιάρθρωση του Ει¬ 
δικού Λογαριασμού Κονδυλίων Έρευνας του Εθνικού 
και Καποδιστριακού Πανεπιστημίου Αθηνών», η οποία 
επικυρώθηκε με την από 17-1-2017 απόφαση της Πανε¬ 
πιστημιακής Συγκλήτου. 

Στο Τμήμα Εσόδων συστήνεται αυτοτελές Γραφείο 
Ταμειακής Διαχείρισης, το οποίο δεν προβλέπεται στην 
από 5/01/2017 απόφασης της Επιτροπής Ερευνών της 
66ης συνεδρίασης με θέμα «Αναδιάρθρωση του Ειδι¬ 
κού Λογαριασμού Κονδυλίων Έρευνας του Εθνικού και 
Καποδιστριακού Πανεπιστημίου Αθηνών». Η σύσταση 
του κρίνεται σκόπιμη σύμφωνα με τις διατάξεις της πα¬ 
ραγράφου 4 του άρθρου 87 του ν. 4485/2017. 

Οι αρμοδιότητες της Διεύθυνσης και των Τμημάτων 
που την απαρτίζουν, όπως ορίζονται στην από 5/01/2017 
απόφαση της Επιτροπής Ερευνών της 66ης συνεδρία- 

σης με θέμα «Αναδιάρθρωση του Ειδικού Λογαριασμού 
Κονδυλίων Έρευνας του Εθνικού και Καποδιστριακού 
Πανεπιστημίου Αθηνών» επαναπροσδιορίζονται ως 
ακολούθως: 

1) Αντικείμενο της Διεύθυνσης Οικονομικής και Διοικη¬ 
τικής Υποστήριξης του Ειδικού Λογαριασμού Κονδυλίων 
Έρευνας είναι οι αρμοδιότητες οικονομικού και διοικητι¬ 
κού περιεχομένου που αφορούν τον Ειδικό Λογαριασμό 
Κονδυλίων Έρευνας, καθώς και των έργων και προγραμ¬ 
μάτων που αυτός διαχειρίζεται, συμπεριλαμβανομένων 
των διαδικασιών σύναψης δημοσίων συμβάσεων και 
παροχής υπηρεσιών. Ειδικότερα αρμοδιότητα της Δι¬ 
εύθυνσης είναι: 

α) η κατάρτιση και παρακολούθηση του προϋπολογι¬ 
σμού του Ε.Λ.Κ.Ε. και των τροποποιήσεων του, καθώς και 
η παρακολούθηση των οικονομικών μεγεθών από όλες 
τις πηγές χρηματοδότησης, 
β) η διενέργεια των δημοσιονομικών δεσμεύσεων και 
η τήρηση του Μητρώου Δεσμεύσεων, σύμφωνα με την 
παράγραφο 13 του άρθρου 60, 
γ) ο έλεγχος, εκκαθάριση και έκδοση ενταλμάτων 
πληρωμής των δαπανών του Ε.Λ.Κ.Ε., μέσα στην προ- 
βλεπόμενη προθεσμία από το ευρωπαϊκό και εθνικό 
κανονιστικό πλαίσιο, η καταχώριση των στοιχείων των 
δικαιούχων και η τήρηση του Μητρώου αυτών, 
δ) η εκκαθάριση των αποδοχών και των κάθε είδους 
αποζημιώσεων για το κάθε φύσης προσωπικό που απα¬ 
σχολείται στον Ε.Λ.Κ.Ε., τη χορήγηση φορολογικών βε¬ 
βαιώσεων και βεβαιώσεων αποδοχών, 
ε) η παρακολούθηση της λογιστικής και διαχειριστικής 
κίνησης των έργων που διαχειρίζεται ο Ε.Λ.Κ.Ε. 

στ) η τήρηση των λογιστικών βιβλίων και η σύνταξη 
των προβλεπόμενων χρηματοοικονομικών καταστάσε¬ 
ων, του απολογισμού και των δημοσιονομικών αναφο¬ 
ρών, 

ζ) η διασφάλιση της ορθής εκτέλεσης του προϋπο¬ 
λογισμού του Ε.Λ.Κ.Ε., η εφαρμογή των κατάλληλων 
ελέγχων και δικλίδων ασφαλείας σχετικά με τα έσοδα, 
τις δαπάνες, τις προμήθειες και τα περιουσιακά στοιχεία 
του Ε.Λ.Κ.Ε., 

η) η διεκπεραίωση της πληρωμής (εξόφλησης) των 
δαπανών, μέσω τραπεζικών επιταγών ή ηλεκτρονικών 
εντολών μεταφοράς και πίστωσης λογαριασμού των δι¬ 
καιούχων, και η απόδοση των υπέρ τρίτων κρατήσεων, 
η διενέργεια συμψηφισμών και η απόδοση στο Δημόσιο 
και στα οικεία ασφαλιστικά ταμεία των οφειλών των δι¬ 
καιούχων που αναγράφονται στις σχετικές βεβαιώσεις 
φορολογικών και ασφαλιστικών οφειλών, η ενημέρωση 
των δικαιούχων και των φορέων για την έκδοση χρημα¬ 
τικών ενταλμάτων στο όνομα τους και την εξόφληση 
τους, καθώς και η τήρηση Μητρώων Κατασχέσεων και 
Εκχωρήσεων, 

θ) η παρακολούθηση της εξέλιξης των οικονομικών 
μεγεθών του Ε.Λ.Κ.Ε. και η τήρηση των οδηγιών του Γενι¬ 
κού Λογιστηρίου του Κράτους σχετικά με την κατάρτιση 
και εκτέλεση του προϋπολογισμού του, 
ι) η είσπραξη των εσόδων του Ε.Λ.Κ.Ε. και ο κατ' είδος 
προσδιορισμός του ετήσιου ύψους τους, καθώς και η 
γνωστοποίηση του ύψους αυτού στην Επιτροπή έως το 


τέλος του δεύτερου μήνα του επόμενου οικονομικού 
έτους από την είσπραξη των εσόδων αυτών, 
ια) η σύνταξη έκθεσης επί διαφωνιών με την Επιτροπή 
Ερευνών, η υποβολή της στη Διεύθυνση Συντονισμού και 
Ελέγχου Δημοσιολογιστικών Διατάξεων και στη Γενική 
Διεύθυνση Δημοσιονομικών Ελέγχων και η κοινοποίηση 
της στη Σύγκλητο και τον Πρύτανη του Α.Ε.Ι., 
ιβ) η τήρηση Μητρώου των φυσικών προσώπων που 
αμείβονται, με οποιαδήποτε συμβατική σχέση, σε βάρος 
των πιστώσεων του προϋπολογισμού του Ε.Λ.Κ.Ε., 
ιγ) η εκτέλεση και παρακολούθηση των προμηθειών 
του Ε.Λ.Κ.Ε., 

ιδ) η υποστήριξη της Επιτροπής και του Ε.Υ. για όλα 
τα θέματα που αφορούν τις διατυπώσεις δημοσιότητας, 
καθώς και η σύναψη και εκτέλεση δημοσίων συμβάσεων, 
προμηθειών, υπηρεσιών και έργων, 
ιε) η γραμματειακή υποστήριξη της Επιτροπής και η 
εισήγηση για θέματα της αρμοδιότητας της, 
ιστ) η εκτέλεση των αποφάσεων της Επιτροπής και η 
παρακολούθηση της τήρησης των διαδικασιών που προ- 
βλέπονται στον Οδηγό Χρηματοδότησης και Διαχείρισης 
και στον Εσωτερικό Κανονισμό του Ε.Λ.Κ.Ε., 
ιζ) η τήρηση του αρχείου των έργων και προγραμμά¬ 
των που υλοποιεί ο Ε.Λ.Κ.Ε., 
ιη) η χορήγηση βεβαιώσεων, καθώς και κάθε άλλου 
αναγκαίου εγγράφου σύμφωνα με το τηρούμενο αρχείο 
της. 

2) Η Διεύθυνση διαρθρώνεται από τα ακόλουθα Τμή¬ 
ματα: 

α) Τμήμα Σχεδιασμού και Προμηθειών 
β) Τμήμα Στήριξης Έργων 

γ)Τμήμα Επικοινωνίας, Προβολής και Ποιότητας Υπη¬ 
ρεσιών 

δ) Τμήμα Πληροφοριακών Συστημάτων 
ε) Τμήμα Γραμματείας 

στ) Τμήμα Εσόδων, στο οποίο εντάσσεται και το αυτο¬ 
τελές Γραφείο Ταμειακής Διαχείρισης 
ζ) Τμήμα Λογιστηρίου και Ανθρωπίνων Πόρων 
Σε κάθε Τμήμα, συμπεριλαμβανομένου του αυτοτε¬ 
λούς ΓραφείουΤαμειακής Διαχείρισης, προΐσταται υπάλ¬ 
ληλος κατηγορίας ΠΕ ήΤΕ, με σχέση δημοσίου δικαίου 
ή ιδιωτικού δικαίου αορίστου χρόνου, η επιλογή του 
οποίου γίνεται δυνάμει απόφασης του αρμοδίου οργά¬ 
νου του ΕΚΠΑ, σύμφωνα με την ισχύουσα νομοθεσία. 
Οι ανάγκες για την στελέχωση της Μονάδας Οικονομι¬ 
κής και Διοικητικής Υποστήριξηςτου ΕΛΚΕ καλύπτονται 
καταρχήν από το τακτικό προσωπικό του ΕΚΠΑ, αλλά 
και από έκτακτο προσωπικό, το οποίο απασχολείται είτε 
δυνάμει σύμβασης εργασίας ορισμένου χρόνου, είτε δυ¬ 
νάμει σύμβασης ανάθεσης έργου. 

3) Το αντικείμενο και οι αρμοδιότητες του κάθε Τμή¬ 
ματος έχουν ως εξής: 

Α) Αντικείμενο του Τμήματος Σχεδιασμού και Προμη¬ 
θειών είναι ιδίως: 

• Ο σχεδιασμός ενεργειών μέσω της συλλογής δεδομέ¬ 
νων από το πληροφοριακό σύστημα του φορέα και μετά 
από την απαιτούμενη επεξεργασία αυτών με σκοπό την 
υποστήριξη της διαδικασίας λήψης αποφάσεων από τα 
αρμόδια όργανα καθώς επίσης και η χορήγηση στατι- 

στικών στοιχείων της Υπηρεσίας προς τους αρμόδιους 
φορείς, 

• Η υποστήριξη και υλοποίηση της διαδικασίας προ¬ 
μήθειας ειδών και παροχής υπηρεσιών άνω των 20.000 
ευρώ σε εξωτερικούς φορείς για την κάλυψη των ανα¬ 
γκών του Ε.Λ.Κ.Ε. και των έργων-προγραμμάτων που 
αυτός διαχειρίζεται. 

• Η καταγραφή των αναγκών για την προμήθεια των 
γενικών λειτουργικών αναγκών του Ε.Λ.Κ.Ε. (π.χ. προμή¬ 
θεια εξοπλισμού, αναλωσίμων κ.λπ.), 

• Η συνεργασία με τους Επιστημονικούς Υπευθύνους 
και με τους χειριστές των έργων στον Ε.Λ.Κ.Ε. για την 
σύνταξη των προκηρύξεων στο πλαίσιο της υλοποίησης 
των έργων, 

• Η παρακολούθηση της κείμενης εθνικής και ευρω¬ 
παϊκής νομοθεσίας για τις δημόσιες συμβάσεις και την 
ενημέρωση της Πανεπιστημιακής Κοινότητας σχετικά, 

• Η εφαρμογή όλων των προβλεπόμενων διαγωνιστι- 
κών διαδικασιών για την εκτέλεση και παρακολούθηση 
των προμηθειών ειδών και παροχής υπηρεσιών του Ει¬ 
δικού Λογαριασμού Κονδυλίων Έρευνας και των έργων/ 
προγραμμάτων που αυτός διαχειρίζεται, 

■ Η υποστήριξη της Επιτροπής Ερευνών και Διαχεί¬ 
ρισης και των Επιστημονικών Υπευθύνων για όλα τα 
θέματα που αφορούν τις διατυπώσεις δημοσιότητας, 
καθώς και η σύναψη δημοσίων συμβάσεων, προμηθειών, 
υπηρεσιών κι έργων, 

• Η σύνταξη, ο έλεγχος και η υλοποίηση των προς υπο¬ 
γραφή συμβάσεων προμήθειας ειδών / παροχής υπη¬ 
ρεσιών του Ειδικού Λογαριασμού Κονδυλίων Έρευνας 
και των έργων/προγραμμάτων που αυτός διαχειρίζεται 
ανεξαρτήτως ποσού, 

• Η τήρηση εγγυητικών επιστολών 

• Η παροχή συμβουλευτικών υπηρεσιών (νομικών, δι¬ 
οικητικών, κ.λπ.) στους Επιστημονικούς Υπευθύνους σε 
θέματα προμηθειών και δημοσίων συμβάσεων. 

■ Η επικαιροποίηση των διαδικασιών, των εντύπων, 
των οδηγιών εργασίας και των συχνών ερωτήσεων-απα- 
ντήσεων που αφορούν στο αντικείμενο του Τμήματος. 

• και κάθε άλλη σχετική ή συναφής αρμοδιότητα προς 
τα ανωτέρω. 

Β) Αντικείμενο του Τμήματος Στήριξης Έργων είναι 
ιδίως: 

• Η υποστήριξη και υλοποίηση της διαδικασίας προ¬ 
μήθειας ειδών και παροχής υπηρεσιών κάτω των 20.000 
ευρώ σε εξωτερικούς φορείς για την κάλυψη των ανα¬ 
γκών των έργων-προγραμμάτων που ο Ε.Λ.Κ.Ε. διαχει¬ 
ρίζεται. 

• Η υποστήριξη των εν δυνάμει Επιστημονικών Υπευ¬ 
θύνων στην διαδικασία Σύνταξης, Έγκρισης και Υποβο¬ 
λής Προτάσεων για την υλοποίηση έργων, 

■ Η παροχή στους Επιστημονικούς Υπευθύνους 
οποιοσδήποτε βοήθειας και πληροφορίας χρειαστούν 
σε διοικητικά, διαχειριστικά και οικονομικά θέματα για 
την έγκυρη και έγκαιρη κατάρτιση της πρότασης, 

• Η συνεργασία με τους Επιστημονικούς Υπευθύνους 
και τους συνεργάτες τους για θέματα των έργων που 
διαχειρίζονται, 

• Ο έλεγχος της σύνταξης και της αναμόρφωσης των 


προϋπολογισμών των έργων/ προγραμμάτων που δια¬ 
χειρίζεται ο Ε.Λ.Κ.Ε. 

• Η καταχώριση των οικονομικών στοιχείων των προ¬ 
ϋπολογισμών έργων στο πρόγραμμα που διαχειρίζεται 
ο Ε.Λ.Κ.Ε. 

• Ο έλεγχοςτου σχεδίου απόφασης ανάληψης υποχρέ¬ 
ωσης σε βάρος των πιστώσεων προϋπολογισμού κάθε 
έργου/προγράμματος που διαχειρίζεται ο Ε.Λ.Κ.Ε. 

• Η διασφάλιση της ορθής εκτέλεσης των προϋπολο¬ 
γισμών των έργων/προγραμμάτων του Ε.Λ.Κ.Ε., η εφαρ¬ 
μογή των κατάλληλων ελέγχων και δικλίδων ασφαλείας 
για τον έλεγχο των αμοιβών, των δαπανών και των προ¬ 
μηθειών των έργων. 

• Η διενέργεια των δημοσιονομικών δεσμεύσεων και 
η τήρηση του Μητρώου Δεσμεύσεων της παρ. 13 του 
άρθρου 60 του ν. 4485/2017, κατά το μέρος που εμπίπτει 
στις αρμοδιότητες του Τμήματος δηλαδή τον έλεγχο του 
αρχικού προϋπολογισμού και των αναμορφώσεων του 
και η καταχώριση τους στο Μητρώο Δεσμεύσεων, καθώς 
επίσης ο έλεγχος και η καταχώριση της ανειλημμένης δέ¬ 
σμευσης (ανάληψη υποχρέωσης) και η παρακολούθηση 
της υπολειπόμενης προς διάθεση δαπάνης, 

• Ο έλεγχος και η διενέργεια των διαδικασιών για την 
επιλογή απασχόλησης προσωπικού (διεκπεραίωση αιτη¬ 
μάτων διενέργειας προσκλήσεων εκδήλωσης ενδιαφέ¬ 
ροντος για ευρωπαϊκά προγράμματα και προγράμματα 
ΕΣΠΑ, έλεγχος προσκλήσεων απασχόλησης προσωπι¬ 
κού, έλεγχος για την έγκριση απασχόλησης προσωπικού 
χωρίς άλλη διαδικασία επιλογής σύμφωνα με τις διατά¬ 
ξεις του άρθρου 64 του ν. 4485/2017 και της ισχύουσας 
νομοθεσίας κ.λπ.) των έργων / προγραμμάτων που δια¬ 
χειρίζεται ο Ε.Λ.Κ.Ε., 

• Ο έλεγχος της μεθοδολογίας της επιλογής των ωφε- 
λουμένων εφόσον το απαιτούν οι ανάγκες του έργου, 

• Ο έλεγχος των αιτημάτων εκτέλεσης δαπανών, των 
εντολών πληρωμής και των συμβάσεων ως προς την 
επιλεξιμότητά τους όπου απαιτείται, 

• Η εισήγηση προς την Επιτροπή Ερευνών και Διαχείρι¬ 
σης για τη χορήγηση ταμειακών διαχειριστικών διευκο¬ 
λύνσεων σε προγράμματα ή έργα του Ε.Λ.Κ.Ε. σύμφωνα 
με τον Οδηγό Χρηματοδότησης και Διαχείρισης, 

• Ο σχεδιασμός και η παρακολούθηση της ωρίμασης 
των έργων, η παρακολούθηση τόσο του φυσικού όσο και 
του οικονομικού αντικειμένου των έργων, η διαχείριση 
των προβλημάτων και αλλαγών στα έργα, η επικοινωνία 
και ενημέρωση των Φορέων Χρηματοδότησης/ Διαχει¬ 
ριστικών Αρχών και η τήρηση των υποχρεώσεων του 
φορέα ως προς αυτούς. 

• Η σύνταξη των οικονομικών απολογισμών ευρωπαϊ¬ 
κών έργων, ΠΜΣ και άλλων έργων / προγραμμάτων που 
διαχειρίζεται ο Ε.Λ.Κ.Ε. 

• Ο χρηματοδοτικός προγραμματισμός των αναγκών 
των έργων-προγραμμάτων του ΕΛΚΕ σε συνεργασία με 
τα Τμήματα Λογιστηρίου και Ανθρωπίνων Πόρων και 
Εσόδων. 

• Η διαχείριση θεμάτων διανοητικής ιδιοκτησίας. 

• Η παροχή συμβουλευτικών υπηρεσιών (νομικών, δι¬ 
οικητικών, κ.λπ.) στους Επιστημονικούς Υπευθύνους σε 
θέματα διαχείρισης έργων, 

• Ο έλεγχος και η παρακολούθηση της υλοποίησης 
συμβάσεων με δημόσιους, διεθνείς και ιδιωτικούς Φο¬ 
ρείς χρηματοδότησης, 

■ Η παρακολούθηση της συμμετοχής του Φορέα σε 
διάφορες βάσεις δεδομένων απαραίτητων για την υλο¬ 
ποίηση των έργων. 

• Η συλλογή ανά τακτά χρονικά διαστήματα των στοι¬ 
χείων από τους τακτικούς ελέγχους προόδου των έργων. 

• Η επικαιροποίηση των διαδικασιών, των εντύπων, των 
οδηγιών εργασίας και των συχνών ερωτήσεων-απαντή- 
σεων που αφορούν το αντικείμενο του Τμήματος. 

• Η υποστήριξη και διαχείριση εκπαιδευτικών ή επι¬ 
μορφωτικών προγραμμάτων του Κέντρου Επιμόρφωσης 
και Δια Βίου Μάθησης (Κ.Ε.ΔΙ.ΒΙ.Μ.). 

• και κάθε άλλη σχετική ή συναφής αρμοδιότητα προς 
τα ανωτέρω. 

Γ) Αντικείμενο του Τμήματος Επικοινωνίας. Προβολής 
και Ποιότητας Υπηρεσιών είναι ιδίως: 

■ Η λειτουργία ΗθΙρ ϋθ5ΐ< για την εξυπηρέτηση των 
συναλλασσόμενων με τον Ε.Λ.Κ.Ε., 

• Η ενημέρωση της Πανεπιστημιακής Κοινότητας και το 
ευρύτερο κοινό για το έργο του Ε.Λ.Κ.Ε. με την ανάληψη 
δράσεων δημοσιότητας (ημερίδες, έντυπα, ιστοσελίδα κ.λπ.), 

■ Η υποστήριξη διαφόρων ενεργειών προβολής και 
δημοσιότητας όλων των έργων. 

• Η συνεργασία με όλα τα Τμήματα του Ε.Λ.Κ.Ε. για την 
ενημέρωση της ιστοσελίδας του Ε.Λ.Κ.Ε., 

• Η επικαιροποίηση των διαδικασιών, των εντύπων, των 
οδηγιών εργασίας και των συχνών ερωτήσεων -απαντή¬ 
σεων που αφορούν το αντικείμενο του Τμήματος. 

• Η εφαρμογή της πολιτικής ποιότητας του Ε.Λ.Κ.Ε., 

Ο συντονισμός όλων των δραστηριοτήτων του Συστή¬ 
ματος Διαχείρισης Ποιότητας και η διενέργεια ετήσιων 
επιθεωρήσεων από τον Φορέα Πιστοποίησης προκει- 
μένου να γίνεται η ανανέωση της πιστοποίησης της 
Υπηρεσίας βάσει του προτύπου 150 9001. Ενδεικτικά 
αναφέρονται: 

- Η εφαρμογή διαδικασιών αξιολόγησης των παρεχό¬ 
μενων υπηρεσιών από τους αποδέκτες αυτών, 

- Η διενέργεια εσωτερικού ελέγχου στις διαδικασίες 
λειτουργίας και εφαρμογής του Ε.Λ.Κ.Ε., 

- Η διοργάνωση σχετικών επιμορφωτικών σεμιναρίων 
για την εκπαίδευση των στελεχών του Ε.Λ.Κ.Ε. 

και κάθε άλλη σχετική ή συναφής αρμοδιότητα προς 
τα ανωτέρω. 

Δ) Αντικείμενο τουΤμήματος Πληροφοριακών Συστη¬ 
μάτων είναι ιδίως: 

• Η ανάπτυξη λογισμικού και διαδικτυακών εφαρμο¬ 
γών για τις ανάγκες της Υπηρεσίας, 

• Η εγκατάσταση, παραμετροποίηση και τεχνική υπο¬ 
στήριξη των πληροφοριακών συστημάτων του Ε.Λ.Κ.Ε. 

■ Η ανάπτυξη και ενημέρωση της Ιστοσελίδας, κα¬ 
θώς και της εφαρμογής ηλεκτρονικών Υπηρεσιών του 
Ε.Λ.Κ.Ε., 

• Η υποστήριξη και εκπαίδευση των τελικών χρηστών, 

• Η ηλεκτρονική διαχείριση εγγράφων, 

• Η τήρηση αντιγράφων ασφαλείας, 

• Η υποβολή προτάσεων αναβάθμισης του τεχνολογι¬ 
κού εξοπλισμού της Υπηρεσίας, 


• Η επικαιροποίηση των διαδικασιών, των εντύπων, των 
οδηγιών εργασίας και των συχνών ερωτήσεων-απαντή- 
σεων που αφορούν το αντικείμενο του Τμήματος. 

και κάθε άλλη σχετική ή συναφής αρμοδιότητα προς 
τα ανωτέρω. 

Ε) Αντικείμενο του Τμήματος Γραμματείας είναι ιδίως: 

■ Η γραμματειακή υποστήριξη της Επιτροπής Ερευ¬ 
νών και Διαχείρισης και η προώθηση των εισηγήσεων 
για θέματα αρμοδιότητας του Ε.Λ.Κ.Ε. και των έργων/ 
προγραμμάτων που διαχειρίζεται, 

■ Η διαχείριση των εισερχομένων και εξερχόμενων 
εγγράφων, η πρωτοκόλληση, η σάρωση και η αρχειο¬ 
θέτησή τους, 

■ Η τήρηση και αρχειοθέτησή του έντυπου και ηλε¬ 
κτρονικού αρχείου της Υπηρεσίας και του αρχείου των 
έργων και προγραμμάτων που διαχειρίζεται ο Ε.Λ.Κ.Ε,, 

• Η συμμετοχή στην διαδικασία επιλογής για την απα¬ 
σχόληση πρόσθετου προσωπικού στον Ε.Λ.Κ.Ε. ή σε έργα 
και προγράμματα που διαχειρίζεται ο Ε.Λ.Κ.Ε. (πρακτικά 
αξιολόγησης επιλογής προσωπικού, πρακτικά επί εν¬ 
στάσεων κ.λπ.), 

• Η τήρηση του μητρώου πρόσθετου προσωπικού που 
απασχολείται στην οικεία Διεύθυνση, 

• Η συγκέντρωση θεμάτων προς συζήτηση στην συνε¬ 
δρίαση της Επιτροπής Ερευνών και Διαχείρισης 

• Η σύνταξη της Ημερήσιας Διάταξης των συνεδριάσε¬ 
ων της Επιτροπής Ερευνών και Διαχείρισης, 

■ Η σύνταξη και τήρηση αρχείου των πρακτικών με 
τις αποφάσεις όλων των συνεδριάσεων της Επιτροπής 
Ερευνών και Διαχείρισης, 

• Η συμμετοχή στη διαδικασία αποδοχής και ανάλη¬ 
ψης εκτέλεσης κάθε έργου, η καταγραφή και ανάρτηση 
της απόφασης στη Διαύγεια καθώς και το άνοιγμα του 
κωδικού αριθμού έργου, 

• Η ενημέρωση των Τμημάτων για τις αποφάσεις της 
Επιτροπής Ερευνών και Διαχείρισης που αφορούν στο 
αντικείμενο του κάθε Τμήματος προκειμένου να τις υλο¬ 
ποιήσουν, 

• Η τήρηση κεντρικών αρχείων της Υπηρεσίας, 

• Η παρακολούθηση της ροής εργασιών των λοιπών 
Τμημάτων της οικείας Διεύθυνσης, 

• Η υποστήριξη της Επιτροπής Ερευνών και Διαχείρι¬ 
σης σε πάσης φύσεως ζητήματα της Διεύθυνσης Οικο¬ 
νομικής και Διοικητικής Υποστήριξηςτου Ειδικού Λογα¬ 
ριασμού Κονδυλίων και Έρευνας (οικονομικά, διοικητικά, 
νομικά κ.λπ.), 

• Η συνεργασία μετοΔικαστικόΤμήματου Πανεπιστη¬ 
μίου Αθηνών για παροχή γνωμοδοτήσεων και άσκηση 
ένδικων βοηθημάτων και μέσων σε υποθέσεις που αφο¬ 
ρούν στον Ε.Λ.Κ.Ε. 

• Η τήρηση διατυπώσεων δημοσιότητας των απο¬ 
φάσεων της Επιτροπής Ερευνών και Διαχείρισης που 
σύμφωνα με την ισχύουσα εθνική νομοθεσία χρήζουν 
ανάρτησης στη ΔΙΑΥΓΕΙΑ, 

• Η συνεργασία με τη Γραμματεία της Συγκλήτου για 
θέματα που αφορούν τον Ε.Λ.Κ.Ε. σύμφωνα με την ισχύ- 
ουσα εθνική νομοθεσία, 

• Η σύνταξη έκθεσης επί διαφωνιών με την Επιτροπή 
Ερευνών και Διαχείρισης, η υποβολή της στη Διεύ- 

θυνση Συντονισμού και Ελέγχου Δημοσιολογιστικών 
Διατάξεων και στη Γενική Διεύθυνση Δημοσιονομικών 
Ελέγχων και η κοινοποίηση της στη Σύγκλητο και τον 
Πρύτανη του Α.Ε.Ι., σε συνεργασία με το Τμήμα Λο¬ 
γιστηρίου, 

■ Η παροχή νομικών συμβουλευτικών υπηρεσιών 
στους Επιστημονικούς Υπευθύνους σε θέματα διαχεί¬ 
ρισης των έργων. 

• Η παρακολούθηση, ενημέρωση και τήρηση της ισχύ- 
ουσας νομοθεσίας. 

• Η επικαιροποίηση των διαδικασιών, των εντύπων, των 
οδηγιών εργασίας και των συχνών ερωτήσεων-απαντή- 
σεων που αφορούν το αντικείμενο του Τμήματος. 

και κάθε άλλη σχετική ή συναφής αρμοδιότητα προς 
τα ανωτέρω. 

ΣΤ) Αντικείμενο του Τμήματος Εσόδων είναι ιδίως: 

• Η είσπραξη των εσόδων από τους Φορείς Χρηματο- 
δότησης/Διαχειριστικές Αρχές σε υλοποίηση των συμ¬ 
βατικών τους υποχρεώσεων, 

• Ο κατ’ είδος προσδιορισμός του ετήσιου ύψους των 
εσόδων, καθώς και η γνωστοποίηση του ύψους αυτών 
στην Επιτροπή Ερευνών και Διαχείρισης έως το τέλος 
του δεύτερου μήνα του επόμενου οικονομικού έτους 
από την είσπραξη των εσόδων αυτών, 

• Η έκδοση των νόμιμων παραστατικών, ανάλογα με 
την περίπτωση (Γραμμάτιο Είσπραξης, Τιμολόγιο Πα¬ 
ροχής Υπηρεσιών, Τιμολόγιο Επιχορήγησης, Τιμολόγιο 
Εξωτερικού (ίηνοίεθ) κ.λπ.), 

• Ο έλεγχος και η διαχείριση ηλεκτρονικών αποδείξεων 
παροχής υπηρεσιών, 

■ Η διαδικασία μεταφοράς χρηματικών διαθεσίμων 
από την Τράπεζα της Ελλάδος σε πιστωτικά ιδρύματα 
που διατηρεί λογαριασμούς ο Ε.Λ.Κ.Ε., σύμφωνα με τον 
μηνιαίο προγραμματισμό πληρωμών του Ε.Λ.Κ.Ε. καθώς 
και η μεταφορά από τα πιστωτικά ιδρύματα προς την 
Τράπεζα της Ελλάδος. 

• Η χορήγηση της Βεβαίωσης Ειδικότητας για τα μέλη 
Δ.Ε.Π. (προκειμένου να γίνει έναρξη ελευθέριου επαγ¬ 
γέλματος στην αρμόδια Δ.Ο.Υ.), 

• Ο έλεγχος και την έκδοση συμψηφιστικών δελτίων 
που αφορούν σε έσοδα, 

• Η διαδικασία για την έκδοση εγγυητικών επιστολών, 

• Η ενημέρωση και παρακολούθηση των τραπεζικών 
λογαριασμών, 

• Η οικονομική διαχείριση και λογιστική παρακολού¬ 
θηση των Πανεπιστημιακών Μονάδων/Εργαστηρίων 
παροχής υγείας, 

• Ο έλεγχος της νομιμότητας των συμβάσεων χρημα¬ 
τοδοτών (π.χ. δωρεών, τιμητικών αμοιβών κ.λπ.) και την 
παρακολούθηση της υλοποίησης τους, 

• Η παρακολούθηση της είσπραξης των εσόδων από 
τους Φορείς Χρηματοδότησης, 

• Η διαχείριση των πόρων το Ειδικού Λογαριασμού σύμ¬ 
φωνα με τις διατάξεις του άρθρου 59 του ν. 4485/2017, 

• Η συμμετοχή στην κατάρτιση Ισολογισμού και Κατά¬ 
στασης Αποτελεσμάτων Χρήσης σε συνεργασία με το 
Τμήμα Λογιστηρίου και Ανθρωπίνων Πόρων, 

• Ο χρηματοδοτικός προγραμματισμός των αναγκών 
των έργων-προγραμμάτων του ΕΛΚΕ σε συνεργασία με 


τα Τμήματα Στήριξης Έργων και Λογιστηρίου και Αν¬ 
θρωπίνων Πόρων, 

• Η παρακολούθηση της εξέλιξηςτων οικονομικών με¬ 
γεθών του Ε.Λ.Κ.Ε. και η τήρηση των οδηγιών του Γενικού 
Λογιστηρίου του Κράτους σχετικά με την κατάρτιση και 
εκτέλεση του προϋπολογισμού του, σε συνεργασία με 
το Τμήμα Λογιστηρίου, 

• Η παρακολούθηση, ενημέρωση και τήρηση της ισχύ- 
ουσας νομοθεσίας, 

• Η επικαιροποίηση των διαδικασιών, των εντύπων, των 
οδηγιών εργασίας και των συχνών ερωτήσεων-απαντή- 
σεων που αφορούν το αντικείμενο του Τμήματος, 

και κάθε άλλη σχετική ή συναφής αρμοδιότητα προς 
τα ανωτέρω. 

Στο Τμήμα Εσόδων συστήνεται αυτοτελές Γραφείο 
Ταμειακής Διαχειριστής. 

Αντικείμενο του Γραφείου Ταμειακής Διαχειριστής 
είναι: 

■ Ο έλεγχος των χρηματικών ενταλμάτων και τίτλων 
πληρωμής που έχουν εκδοθεί από το Τμήμα Λογιστηρίου 
και Ανθρωπίνων Πόρων και των σχετικών δικαιολογητι- 
κών που τα συνοδεύουν πριν την εξόφληση τους, 

• Η εξόφληση πάσης φύσεως δαπανών δυνάμει των εκ- 
δοθέντων χρηματικών ενταλμάτων πληρωμής, είτε μέσω 
τραπεζικών επιταγών είτε μέσω ηλεκτρονικών εντολών 
μεταφοράς και πίστωσης λογαριασμών των δικαιούχων 
και η απόδοση πάσης φύσεως κρατήσεων υπέρ τρίτων, 

• Η πληρωμή μελών ΔΕΠ άλλων Α.Ε.Ε καιΤ.Ε.Ι., μέσω 
μαζικής πληρωμής, στον τραπεζικό λογαριασμό των 
οικείων Ε.Λ.Κ.Ε., 

• Ο έλεγχος και η σύνταξη αίτησης εντολής για πληρω¬ 
μή εμβασμάτων από τα πιστωτικά ιδρύματα που διατη¬ 
ρεί λογαριασμούς ο Ε.Λ.Κ.Ε., 

• Η διεκπεραίωση της πληρωμής πάσης φύσεων αμοι¬ 
βών φυσικών προσώπων μέσω της Ενιαίας Αρχής Πλη¬ 
ρωμών, η απόδοση πάσης φύσεως κρατήσεων υπέρ 
Δημοσίου, ασφαλιστικών οργανισμών και κρατήσεων 
υπέρ τρίτων, 

■ Η απόδοση των συμψηφισμών και η απόδοση στο 
Δημόσιο και στα οικεία ασφαλιστικά ταμεία των οφει¬ 
λών των δικαιούχων που αναγράφονται στις σχετικές 
βεβαιώσεις φορολογικών και ασφαλιστικών οφειλών, 

• Η ενημέρωση των δικαιούχων και των φορέων για την 
διενέργεια της πληρωμής των χρηματικών ενταλμάτων 
στο όνομα ή την επωνυμία τους, 

• Η ενημέρωση του Μητρώου Δεσμεύσεων μετά την 
πραγματοποίηση της εξόφλησης πάσης φύσεως δαπα¬ 
νών ή αμοιβών προσωπικού, 

• Η παρακολούθηση της ταμειακής ρευστότητας και 
ο χρη ματοδοτικός προγραμματισμός των αναγκών των 
έργων-προγραμμάτων του ΕΛΚΕ μεσυνεργασίατωνΤμη- 
μάτων Στήριξης Έργων, Λογιστηρίου και Ανθρωπίνων 
Πόρων και Εσόδων. 

• Η παρακολούθηση, ενημέρωση και τήρηση της ισχύ- 
ουσας νομοθεσίας στο πλαίσιο της εξόφλησης δαπανών 
ή αμοιβών προσωπικού. 

• Η επικαιροποίηση των διαδικασιών, των εντύπων, των 
οδηγιών εργασίας και των συχνών ερωτήσεων-απαντή- 
σεων που αφορούν το αντικείμενο του Γραφείου. 

και κάθε άλλη σχετική ή συναφής αρμοδιότητα προς 
τα ανωτέρω. 

Ζ) Αντικείμενο του Τμήματος Λογιστηρίου και Ανθρω¬ 
πίνων Πόρων είναι ιδίως: 

• Ο έλεγχος και η διενέργεια των διαδικασιών για την 
επιλογή απασχόλησης προσωπικού (έλεγχος προσκλή¬ 
σεων εκδήλωσης ενδιαφέροντος σύμφωνα με τις διατά¬ 
ξεις του άρθρου 64 του ν. 4485/2017 και της ισχύουσας 
νομοθεσίας κ.λπ. εκτός των προσκλήσεων που διενερ- 
γούνται στο πλαίσιο ευρωπαϊκών προγραμμάτων και 
προγραμμάτων ΕΣΠΑ) των έργων/προγραμμάτων που 
διαχειρίζεται ο Ε.Λ.Κ.Ε., 

• Ο έλεγχος της νομιμότητας των συμβάσεων απασχό¬ 
λησης προσωπικού, η καταχώριση τους στο πληροφο¬ 
ριακό σύστημα του φορέα και η εφαρμογή όλων των 
προβλεπόμενων διαδικασιών για την εκτέλεση τους, 

• Η τήρηση Μητρώου φυσικών προσώπων που απα¬ 
σχολούνται σε έργα και προγράμματα του Ε.Λ.Κ.Ε, με 
οποιαδήποτε συμβατική σχέση, και αμείβονται σε βάρος 
των πιστώσεων του προϋπολογισμού του Ε.Λ.Κ.Ε., 

• Η τήρηση διατυπώσεων της εθνικής νομοθεσίας που 
αφορούν στις συμβάσεις απασχόλησης προσωπικού 
(αναγγελία συμβάσεων εργασίας, υποβολή στην πλατ¬ 
φόρμα του ΕΦΚΑ κ.λπ.), 

• Η τήρηση κι ενημέρωση του Μητρώου Δεσμεύσεων 
της παρ. 13 του άρθρου 60 του ν. 4485/2017. Η τήρηση 
κι ενημέρωση Μητρώου κατασχέσεων, εκχωρήσεων 
απαιτήσεων και ενεχυριάσεων, 

• Η λογιστική παρακολούθηση όλων των οικονομικών 
συναλλαγών της Υπηρεσίας, εκτός των εσόδων, 

• Ο έλεγχος της νομιμότητας των δαπανών 

• Ο έλεγχος της κανονικότητας των δαπανών 

• Ο παρεμπίπτων έλεγχος των δαπανών σύμφωνα με 
το δεδικασμένο και το Νομικό Συμβούλιο του Κράτους, 

• Ο έλεγχος και η έκδοση των χρηματικών ενταλμάτων 
πληρωμής και χρηματικών ενταλμάτων προπληρωμής, 
μέσα στην προβλεπόμενη προθεσμία από το ευρωπαϊκό 
και εθνικό κανονιστικό πλαίσιο, 

• Ο έλεγχος και η έκδοση των συμψηφιστικών δελτίων, 

• Η διεκπεραίωση ταμειακών διευκολύνσεων, 

• Η καταχώριση των λογιστικών εγγραφών, 

• Η έκδοση και χορήγηση πόσης φύσεως βεβαιώσεων 
(π.χ. προϋπηρεσίας, αποδοχών κ.λπ.) 

• Η ενημέρωση και έκδοση αναλυτικών λογιστικών 
καταστάσεων (προς τους Επιστημονικούς Υπευθύνους, 
τους Φορείς Χρηματοδότησης, τα Ασφαλιστικά ταμεία, 
την Δ.Ο.Υ. κ.λπ.). 

• Η κατάρτιση Ισολογισμού και Κατάστασης Αποτελε¬ 
σμάτων Χρήσης σε συνεργασία με το τμήμα Εσόδων. 

• Η κατάρτιση και παρακολούθηση του Προϋπολογι¬ 
σμού του ΕΛΚΕ και των αναμορφώσεων του λόγω έντα¬ 
ξης ή/και μεταβολών των προϋπολογισμών των έργων 
και προγραμμάτων, καθώς και η παρακολούθηση των 
οικονομικών μεγεθών από όλες τις πηγές χρηματοδό¬ 
τησης σε συνεργασία με το Τμήμα Εσόδων, 

• Η παρακολούθηση του Προϋπολογισμού των έργων 
και του ΕΛΚΕ πριν από την εκκαθάριση και εκτέλεση κάθε 
δαπάνης, 

■ Η εκκαθάριση των αποδοχών και των κάθε είδους 
αποζημιώσεων για το κάθε φύσης προσωπικό που απα¬ 


σχολείται στον Ε.Λ.Κ.Ε., η χορήγηση φορολογικών βεβαι¬ 
ώσεων και βεβαιώσεων αποδοχών. 

• Η παρακολούθηση της λογιστικής και διαχειριστικής 
κίνησης των έργων που διαχειρίζεται ο Ε.Λ.Κ.Ε., 

• Η τήρηση των λογιστικών βιβλίων και η σύνταξη των 
προβλεπόμενων χρηματοοικονομικών καταστάσεων, 
του απολογισμού και των δημοσιονομικών αναφορών. 

• Η διασφάλιση της ορδής εκτέλεσης του προϋπολο¬ 
γισμού του Ε.Λ.Κ.Ε., η εφαρμογή των κατάλληλων ελέγ¬ 
χων και δικλίδων ασφαλείας σχετικά με τα έσοδα, τις 
δαπάνες, τις προμήθειες και τα περιουσιακά στοιχεία του 
Ε.Λ.Κ.Ε. σε συνεργασία με το Τμήμα Εσόδων, 

• Η παρακολούθηση της εξέλιξης των οικονομικών με¬ 
γεθών του Ε.Λ.Κ.Ε. και η τήρηση των οδηγιών του Γενικού 
Λογιστηρίου του Κράτους σχετικά με την κατάρτιση και 
εκτέλεση του προϋπολογισμού του. 

• Η σύνταξη έκθεσης επί διαφωνιών με την Επιτροπή 
Ερευνών και Διαχείρισης, η υποβολή της στη Διεύθυνση 
Συντονισμού και Ελέγχου Δημοσιολογικών Διατάξεων 
και στη Γενική Διεύθυνση Δημοσιονομικών Ελέγχων και 
η κοινοποίηση της στη Σύγκλητο και τον Πρύτανη του 
Α.Ε.Ι., σε συνεργασία με το Τμήμα Γραμματείας. 

• Η κατάρτιση του απολογισμού του Ε.Λ.Κ.Ε. στο πλαί¬ 
σιο των υποχρεώσεων προς το Γενικό Λογιστήριο του 
κράτους σε συνεργασία με το τμήμα Εσόδων, 

• Η κατάρτιση του μηνιαίου προγραμματισμού των 
αναγκών για τη μεταφορά χρη ματικών διαθεσίμων από 
την Τράπεζα της Ελλάδος προς τα πιστωτικά Ιδρύματα, 

• Η επικοινωνία και συνεργασία με δημόσιους οικονο¬ 
μικούς φορείς για διάφορα οικονομικά θέματα. 

• Η παροχή συμβουλευτικών υπηρεσιών (νομικών, δι¬ 
οικητικών κ.λ.π) στους Επιστημονικούς Υπευθύνους σε 
θέματα απασχόλησης προσωπικού. 

• Η παρακολούθηση, ενημέρωση και τήρηση της ισχύ- 
ουσας νομοθεσίας. 

• Η επικαιροποίηση των διαδικασιών, των εντύπων, των 
οδηγιών εργασίας και των συχνών ερωτήσεων-απαντή- 
σεων που αφορούν το αντικείμενο του Τμήματος. 

• και κάθε άλλη σχετική ή συναφής αρμοδιότητα προς 
τα ανωτέρω. 

4) Περιγράμματα θέσεων Προϊσταμένου Διεύθυνσης 
και Προϊσταμένων Τμημάτων και Αυτοτελούς Γραφείου 
Ταμειακής Διαχειριστής. 

Α)Τα καθήκοντα του Προϊσταμένου Διεύθυνσης είναι 
τα ακόλουθα: 

Ο Προϊστάμενος της Μονάδας Οικονομικής και Δι¬ 
οικητικής Υποστήριξης (ΠΜΟΔΥ)/Προϊστάμενος Οικο¬ 
νομικών Υπηρεσιών (Π.Ο.Υ.) έχει τις αρμοδιότητες, τα 
καθήκοντα και τις υποχρεώσεις των άρθρων 25, 26 και 
69Γ του ν. 4270/2014, όπως ισχύει, και όπως αυτές εξει¬ 
δικεύονται στον ν. 4485/2017, όπως αυτός ισχύει. Πρό¬ 
σθετα των ως άνω καθηκόντων ή εξειδίκευση αυτών 
δύναται να ορίζονται σε ειδικότερη κείμενη νομοθεσία 
ή και σε ειδικότερες κανονιστικές πράξεις. Ο ορισμός 
και η αναπλήρωση του ως άνω Προϊσταμένου διέπεται 
από τις διατάξεις του Υπαλληλικού Κώδικα, όπως ισχύει. 

Β) Τα καθήκοντα των Προϊσταμένων των ανωτέρω 
Τμημάτων και του Αυτοτελούς Γραφείου Ταμειακής Δι¬ 
αχείρισης είναι τα ακόλουθα: 

• Η διοίκηση του Τμήματος, η ανάθεση και ο συντονι¬ 
σμός των εργασιών του Τμήματος στο οποίο προΐστα- 
νται, 

• Η επίλυση τυχόν προβλημάτων και δυσλειτουργιών 
που αφορούν στις εργασίες του Τμήματος στον βαθμό 
του εφικτού και η αναφορά αυτών στον Διευθυντή της 
Μονάδας Οικονομικής και Διοικητικής Υποστήριξης 
(ΜΟΔΥ), 

• Η λειτουργική διασύνδεση των ασκούμενων αρμο¬ 
διοτήτων μεταξύ των Τμημάτων για την επίτευξη των 
επιχειρησιακών στόχων της Μονάδας Οικονομικής και 
Διοικητικής Υποστήριξης του Ειδικού Λογαριασμού Κον- 
δυλίων Έρευνας, 

• Η συγκέντρωση, επεξεργασία, σύνδεση και παρουσί¬ 
αση των απαραίτητων δεδομένων για την υποστήριξη 
της διαδικασίας λήψης αποφάσεων της Επιτροπής Ερευ¬ 
νών και Διαχείρισης του Ειδικού Λογαριασμού Κονδυλί- 
ων Έρευνας, 

■ Η παρότρυνση των υπαλλήλων για την υλοποίηση 
των δράσεων του Τμήματος, η καθοδήγηση, επεξήγηση 
και επίλυση αποριών του προσωπικού του Τμήματος, 

• Η παρακολούθηση της νομοθεσίας και των αλλαγών 
που διέπουν την λειτουργία τουΤμήματος και η διάχυση 
της πληροφορίας σε όλους τους εμπλεκόμενους, 

■ Η ορθολογική κατανομή του αντικειμένου και των 
εισερχομένων στους υπαλλήλους του Τμήματος, 

• Η διασφάλιση συνθηκών συνεργασίας με άλλες υπη¬ 
ρεσίες του Εθνικού και Καποδιστριακού Πανεπιστημίου 
Αθηνών και λοιπών φορέων της Δημοσίας Διοίκησης, 

• Η ανίχνευση επιμορφωτικών αναγκών του προσωπι¬ 
κού, η διαμόρφωση ευκαιριών μάθησης για το σύνολο 
αυτού και η εκπαίδευση του νεοπροσλαμβανόμενου 
προσωπικού στο αντικείμενο εργασίας του, 

• Η ανάληψη πρωτοβουλιών για τη βελτίωση της απο- 
δοτικότητας των υπαλλήλων, 

• Η τήρηση του παρουσιολογίου και των αδειών του 
προσωπικού του Τμήματος του, 

• Η επικαιροποίηση των διαδικασιών, των οδηγιών ερ¬ 
γασίας και των εντύπων που αφορούν στη λειτουργία 
τουΤμήματος σε ετήσια βάση ή εκτάκτως σε περιπτώ¬ 
σεις σημαντικών αλλαγών, 

• Η αξιολόγηση του προσωπικού σύμφωνα με το ισχύ- 
ον δεσμικό πλαίσιο, 

• Η ανάληψη πρωτοβουλιών για τη βελτίωση της λει¬ 
τουργίας του Τ μήματος, 

■ Η χορήγηση απαιτούμενων στοιχείων για την εξα¬ 
γωγή των δεικτών επίδοσης του Τμήματος και η παρα¬ 
κολούθηση αυτών, 

• Ο εντοπισμός των κινδύνων και των ευκαιριών που 
αφορούν τις λειτουργίες του Τμήματος, η αξιολόγηση 
αυτών, η κατάθεση προτάσεων τους για τα μέτρα αντιμε¬ 
τώπισης τους καθώς επίσης και η συμμετοχή στην ετήσια 
επικαιροποίησή τους, 


• Η επικαιροποίηση και ο εμπλουτισμός των Συχνών Ερω¬ 
τήσεων και Απαντήσεων του αντικειμένου τουΤμήματος. 

Πρόσθετα των άνω περιγραφόμενων καθηκόντων 
δύναται να ορίζονται σε ειδικότερη κείμενη νομοθεσία 
ή και σε ειδικότερες κανονιστικές πράξεις. 

5) Κλάδος ή Ειδικότητα του Προϊσταμένου Διεύθυνσης 
και των Προϊσταμένων Τμημάτων 

Στη Μονάδα Οικονομικής και Διοικητικής Υποστήρι¬ 
ξης προΐσταται υπάλληλος (μόνιμος ή με σχέση εργασί¬ 
ας ΙΔΑΧ) του κλάδου ή της ειδικότητας ΠΕ Διοικητικού- 
Οικονομικού ή ΠΕ Διοικητικού ή ΠΕ Μηχανικών ή ΠΕ 
Πληροφορικής. 

ΣτοΤμήμα Πληροφοριακών Συστημάτων προΐσταται 
υπάλληλος (μόνιμος ή με σχέση εργασίας ΙΔΑΧ) κλάδου 
ή ειδικότητας ΠΕ Πληροφορικής ή ΠΕ Μηχανολόγων - 
Ηλεκτρολόγων Η/Υ. 

ΣτοΤμήμα Λογιστηρίου και Ανθρωπίνων Πόρων προΐ- 
σταται υπάλληλος υπάλληλος (μόνιμος ή με σχέση εργα¬ 
σίας ΙΔΑΧ) κλάδου ή ειδικότητας ΠΕ Διοικητικού-Οικο- 
νομικού ή ΠΕΔιοικητικού ήΤΕΔιοικητικού-Λογιστικού. 

ΣτοΤμήμα Εσόδων προΐσταται υπάλληλος (μόνιμος 
ή με σχέση εργασίας ΙΔΑΧ) κλάδου ή ειδικότητας ΠΕ 
Διοικητικού-Οικονομικού ή ΠΕΔιοικητικού ήΤΕΔιοικη- 
τικού-Λογιστικού. 

Στο ΓραφείοΤαμειακήςΔιαχείρισηςπροΐσταται υπάλ¬ 
ληλος (μόνιμος ή με σχέση εργασίας ΙΔΑΧ) κλάδου ή ει¬ 
δικότητας ΠΕ Διοικητικού-Οικονομικού ή ΠΕ Διοικητικού 
ή ΤΕ Διοικητικού-Λογιστικού. 

ΣταΤμήματαΣτήριξηςΈργων, Επικοινωνίας, Προβολής 
και Ποιότητας Υπηρεσιών, Γραμματείας και Σχεδιασμού 
και Προμηθειών προΐσταται υπάλληλος (μόνιμος ή με 
σχέση εργασίας ΙΔΑΧ) κλάδου όλων των κλάδων ή ειδι¬ 
κοτήτων κατηγορίας ΠΕ. 

II. Ορίζει την Ευσταθία Καφεντζή του Γεωργίου, μόνιμη 
υπάλληλο, του ΠΕ κλάδου Διοικητικού-Οικονομικού, ως 
Προϊσταμένη της Μονάδας Οικονομικής και Διοικητικής 
Υποστήριξης (Π.Μ.Ο.Δ.Υ) που ασκεί και καθήκοντα Προ¬ 
ϊσταμένου Οικονομικών Υπηρεσιών (Π.Ο.Υ) του Ειδικού 
Λογαριασμού Κονδυλίων Έρευνας (Ε.Λ.Κ.Ε). 

III. Ορίζει τον Γεώργιο Προίσκο του Γρηγορίου, Διοι¬ 
κητικό υπάλληλο της Π Ε κατηγορίας με σχέση εργασίας 
Ι.Δ.Α.Χ, ως Επικεφαλή του Γραφείου Ταμειακής Διαχείρι¬ 
σης της Μονάδας Οικονομικής και Διοικητικής Υποστή¬ 
ριξης (Μ.Ο.Δ.Υ) του Ειδικού Λογαριασμού Κονδυλίων 
Έρευνας (Ε.Λ.Κ.Ε). 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί ?ΞΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























